
	[bookmark: nev]TÓTH HELÉN
történelem 
MA, 11. félév
Debreceni Egyetem
Bölcsészettudományi Kar
	






Témavezető:
	Dr. Barta Róbert
egy. docens, DE BTK




A darwinizmus hatása a magyar tudományos és politikai életre a 19. század második felében

A dolgozatom a 19. század közepén előretörő darwinizmusról és ennek a magyar tudományos gondolkodásra és a politikai életre gyakorolt hatásáról szól.
A dolgozatom első tartalmi egységében a darwinizmus európai elterjedését általánosságban tekintem át.
Darwin elméletéről szóló első komolyabb ismertetéseket a természettudományban a második egységben mutatom be, valamint az első fordításokat, kapcsolatfelvételeket is itt ismertetem. A fontosabb követőket emeltem ki, mint például Margó Tivadart. A követők mellett azonban itthon is megjelentek az antidarwinisták. A századfordulón jelentősebb vita Méhely Lajos és Palágyi Menyhért között zajlott.
A harmadik egységben a magyar politikai életre vonatkozó evolucionalista gondolatokat mutatom be, amelyek először az irodalomban jelentek meg. Költőink, íróink közül néhányan politikai pályára léptek, ennek hatásaként nacionáldarwinista gondolatmenetük hatott politikai szereplésükre is.
A Kávéforrás nevű csoportosulás, amelyben fiatal írók, költők, politikusok is részt vettek részben darwinista elveket vallott, ide tartozott Asbóth János is, akinek munkásságában fellelhetőek a nacionáldarwinista és biológiai evolúciós tanok.
Az 1882-83-as tiszaeszlári vérvád után előtérbe került antiszemiták ideológiájukba bevontak darwinista elemeket is, például Verhovay Gyula, akinek beszédein kívül könyveiben is megjelent a magyarság zsidósággal való küzdelem, a „létharc”, a természetes kiválasztódás elemeivel színezve.
A dolgozat megírásához korabeli, az említett tudósok által kiadott könyveket, tanulmányokat, cikkeket használtam fel, valamint a politikusok esetében országgyűlési beszédeket és propaganda kiadványokat, korabeli és újabb összefoglalásokat és tanulmányokat.



